Diari Oficial de la Generalitat Valenciana


Sumari del DOGV 3656, del 30-12-1999 (1999/10169)

ORDRE de 22 de desembre de 1999, de la Conselleria de Cultura, Educació i Ciència, per la qual es convoquen beques per a la formació de personal investigador i personal de suport tècnic a la investigació en empreses de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3656

Data del DOGV
:   30-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10264


Data del document
:   22-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

 Descriptors 

:   * suport econòmic
    * política d'investigació
    * professió científica
    * investigació científica
    * ajuda pública
    * assignació per estudis

ORDRE de 22 de desembre de 1999, de la Conselleria de Cultura, Educació i Ciència, per la qual es convoquen beques per a la formació de personal investigador i personal de suport tècnic a la investigació en empreses de la Comunitat Valenciana. [1999/X10932]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, establix el marc normatiu en què s'ha de desenrotllar l'actuació de la Generalitat en esta matèria i les finalitats essencials que han de perseguir les activitats de foment i de coordinació, que inclou entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.
  
D'acord amb el que disposa la dita llei, el programa d'Investigació Científica i Tècnica que s'inclou en els Pressupostos de la Generalitat Valenciana per a cada exercici, establix i dota un sistema d'ajudes a la investigació que té entre els objectius bàsics incrementar els mitjans humans del sistema valencià de ciència i tecnologia, que facilita la formació, el perfeccionament, la intercomunicació del personal investigador i la difusió dels resultats de la investigació, entre altres actuacions.
  
Per aconseguir este objectiu, un mecanisme adequat és l'establiment de vies de transferència de tecnologia que enllace les universitats i els centres públics d'investigació i les empreses, i també la interrelació d'estes per mitjà de projectes conjunts d'investigació i de pràctiques laborals en empreses radicades en la Comunitat Valenciana a través de convenis i de concerts de col·laboració.
  
Per aconseguir estos objectius, la Generalitat Valenciana ha firmat un Conveni de Col·laboració amb la Confederació d'Organitzacions Empresarials de la Comunitat Valenciana (CIERVAL), l'objecte del qual és la col·laboració de dita entitat en el procés de selecció d'empreses interessades a acollir becaris.
  
Per tot allò, la Conselleria de Cultura, Educació i Ciència, en l'exercici de les funcions que té atribuïdes en matèria de foment de la investigació científica i tècnica, convoca, per mitjà d'esta ordre, la concessió de beques per a la formació de personal investigador i de suport tècnic en empreses de la Comunitat Valenciana, alhora que s'aproven les bases específiques per les quals se n'ha de regir la concessió.
  
En la seua virtut, i fent ús de les competències que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
1. Es convoquen les beques que seguidament s'especifiquen, i s'aproven les bases per les quals se'n regirà la concessió, que s'inclouen com a annexos de la present ordre:
  
a) Beques per a la formació de personal investigador en empreses de la Comunitat Valenciana.
  
b) Beques per a la formació de personal de suport tècnic a la investigació en empreses de la Comunitat Valenciana.
  
2. Igualment, es fan públiques les àrees temàtiques d'aplicació de les esmentades ajudes i beques, que són les especificades en l'Ordre de 14 de gener de 1999, de la Conselleria de Cultura, Educació i Ciència (DOGV de 29.01.1999)
  
Segon
  
Esta convocatòria recull les accions que es desenrotllaran durant l'any 2000. Les beques i ajudes d'esta convocatòria aniran a càrrec dels pressupostos de la Generalitat Valenciana per al 2000, amb el límit màxim de 47.491.206 de PTA. Les concessions estaran condicionades a l'existència de crèdit adequat i suficient per a allò en els pressupostos del 2000. El pagament anticipat serà possible si la Llei de Pressupostos de la Generalitat Valenciana per a l'any 2000 ho establix així.
  
Tercer
  
Es delega en la directora general d'Ensenyaments Universitaris i Investigació l'exercici de la competència per dictar les resolucions derivades d'esta convocatòria.
  
DISPOSICIONS FINALS
  
Primera
  
Autoritza la directora general d'Ensenyaments Universitaris i Investigació a dictar, dins de l'àmbit de les seues competències, les resolucions necessàries per a l'aplicació i el desenrotllament de la present ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei reguladora de la Jurisdicció Contenciosa Administrativa, la present ordre, que posa fi a la via administrativa, es podrà recórrer potestativament en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador des de l'endemà de la present publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la present publicació.
  
València, 22 de desembre de 1999
  
El conseller de Cultura, Educació i Ciència,
  
MANUEL TARANCÓN FANDOS
  
Annex I
  
Bases de convocatòria per a la formació de personal investigador en empreses de la Comunitat Valenciana
  
1. Finalitat de la convocatòria
  
L'objecte d'esta convocatòria és regular el procediment de concessió, en règim de publicitat, objectivitat i concurrència competitiva de les beques per a la formació de personal investigador, per mitjà de la incorporació dels sol·licitants als grups d'investigació d'empreses que es descriuen en la base sisena d'esta convocatòria.
  
2. Sol·licituds
  
2.1 Les sol·licituds, dirigides a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València 46109. La presentació de les sol·licituds es podrà fer per qualsevol dels procediments que preveu l'article 38 de la Llei de Règim Jurídic de les Administracions Públiques i del Procediment Administratiu Comú.
  
Els models d'impresos informatitzats i normalitzats es podran obtindre en la Conselleria de Cultura, Educació i Ciència, en les oficines de la Confederació d'Organitzacions Empresarials de la Comunitat Valenciana (CIERVAL). L'adreça d'Internet per obtindre el text de la convocatòria i els formularis de sol·licitud és:
  
http://www.cult.gva.es/dgeui/homepage.htm
  
Les sol·licituds, per duplicat, d'acord amb l'imprès normalitzat, inclouran:
  
a) Currículum del sol·licitant, segons el model normalitzat corresponent
  
b) Fotocòpia del NIF o de la targeta de resident.
  
c) La identificació de l'empresa sol·licitada.
  
2.2. El termini de presentació de sol·licituds serà d'un mes des de l'entrada en vigor de la present ordre.
  
3. Esmena i millora de la sol·licitud
  
Si la sol·licitud no reunix els requisits exigits o la documentació presentada és incompleta, se citarà la persona interessada, perquè en un termini de 10 dies, esmene la falta o adjunte els documents preceptius i s'indicarà que, si no ho fa d'esta manera, es considerarà que ha desistit de la petició, prèvia resolució en què es declare esta circumstància amb indicació dels fets produïts i les normes que són d'aplicació.
  
4. Requisits dels sol·licitants
  
a) Ser ciutadà de la Unió Europea resident en la Comunitat Valenciana o estranger resident en la Comunitat Valenciana.
  
b) Tindre el títol de llicenciat, enginyer o arquitecte.. Els títols obtinguts en l'estranger o en centres espanyols no oficials hauran de ser convalidats i caldrà acreditar-los dins del termini de presentació de les sol·licituds.
  
5. Condicions
  
Cada sol·licitant podrà presentar un màxim de cinc perfils formatius per ordre de preferència.
  
Una vegada finalitzat el procés de selecció de becaris, i en el cas que hagen quedat perfils vacants, estos podran ser assignats als sol·licitants d'uns altres perfils que no hagen sigut adjudicataris de beca i que reunixen els requisits de titulació del perfil vacant.
  
6. Perfils
  
Els perfils d'aplicació d'estes beques de formació de personal investigador, d'acord amb les empreses on es desenrotllarà el treball d'investigació, són el que s'especifiquen a continuació.
  
7. Avaluació i selecció de candidats
  
L'avaluació de les sol·licituds es farà tenint en compte:
  
a) El currículum del candidat relacionat amb l'activitat d'investigació en un percentatge del 65% de la puntuació total.
  
b) Adequació del perfil de formació del sol·licitant a les característiques de l'activitat pràctica de formació, en un percentatge del 35% de la puntuació total. L'avaluació d'este últim criteri es realitza en col·laboració amb les empreses on es desenrotllarà el treball d'investigació, per mitjà d'una entrevista als candidats preseleccionats d'acord amb la puntuació obtinguda en l'apartat anterior
  
La directora general d'Ensenyaments Universitaris i Investigació establirà la selecció de candidats i les llistes de reserva, prèvia proposta d'una comissió mixta integrada per dos representants de la Direcció General d'Ensenyaments Universitaris i Investigació i dos representants de la Confederació d'Organitzacions Empresarials de la Comunitat Valenciana (CIERVAL).
  
8. Selecció i resolució
  
Una vegada finalitzat el procés d'avaluació, la concessió i la denegació de les ajudes es farà per mitjà de resolució de la directora general d'Ensenyaments Universitaris i Investigació, per delegació del conseller. La resolució de la convocatòria es publicarà en el Diari Oficial de la Generalitat Valenciana
  
La motivació de la resolució que s'adopte quedarà acreditada en l'expedient. La resolució es dictarà en el termini màxim de sis mesos, comptadors des de l'acabament del termini de presentació de sol·licituds.
  
En el cas de no dictar-se la resolució en este termini, s'entendran desestimades les sol·licituds.
  
9. Durada de la beca
  
Les beques tindran una durada d'un any.
  
El període de gaudiment de la beca s'iniciarà a partir de l'1 de gener del 2000, una vegada resolta l'adjudicació.
  
10. Dotació de la beca
  
La dotació de les beques serà de 140.000 pessetes brutes mensuals, lliurades al beneficiari per mensualitats anticipades, a les quals s'aplicarà les corresponents retencions, segons la normativa vigent.
  
La Generalitat Valenciana pagarà 90.000 pessetes cada mes i es farà càrrec de les despeses de l'assegurança d'accidents corporals i d'assistència mèdica, i les empreses pagaran 50.000 pessetes restants cada mes
  
11. Acceptació de la beca i obligacions del becari
  
El sol·licitant, en el cas que resulte becat, s'haurà de comprometre, per mitjà d'un document firmat, a complir totes les condicions generals derivades d'esta resolució i les particulars següents:
  
a) Acceptar la beca en les condicions d'esta convocatòria, i també les normes que la Direcció General d'Ensenyaments Universitaris i Investigació puga establir per al seguiment d'este programa.
  
b) Incorporar-se a l'empresa i dedicar-se exclusivament i eficaçment al treball d'investigació proposat, d'acord amb les normes pròpies de l'empresa, s'entén que si no s'hi incorpora, es podrà considerar que renúncia a la beca, llevat si gaudix de les interrupcions previstes en l'ordre.
  
c) Presentar en la Direcció General d'Ensenyaments Universitaris i Investigació, coincidint amb l'acabament de la beca, independentment de la causa que en motive l'acabament, una memòria en imprès normalitzat de tot el treball realitzat en el període global becat.
  
d) Demanar autorització a la Direcció General per efectuar qualsevol incidència que afecte el desenrotllament de la beca i el Pla de Treball, que comptarà amb el vistiplau del representant legal de l'empresa.
  
No complir qualsevol d'estes obligacions sense justificació comportarà que la Conselleria inicie un expedient de revocació de la beca.
  
L'acceptació de les ajudes per part dels beneficiaris implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'hisenda Pública de la Generalitat Valenciana.
  
Els beneficiaris estaran obligats a realitzar l'activitat subvencionada en els termes de la resolució de concessió i a justificar la realització en els termes establits.
  
En particular els beneficiaris estan obligats:
  
Realitzar l'activitat o adoptar el comportament que fonamenta la concessió de la subvenció.
  
Acreditar davant l'entitat que la concedix la realització de l'activitat o l'adopció del comportament i, també, el compliment dels requisits i les condicions que determinen la concessió o el gaudiment de la beca.
  
La submissió a les actuacions de control financer que corresponen a la Intervenció General, en relació amb les subvencions i les ajudes concedides.
  
Comunicar a l'entitat que la concedix l'obtenció de subvencions o ajudes per a la mateixa finalitat, procedents de qualsevol administració o ens públics.
  
Fer constar en les memòries anuals que es redacten, i també en els treballs realitzats el patrocini de la Conselleria de Cultura, Educació i Ciència.
  
Total alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió.
  
L'import de les ajudes o subvencions regulades en esta ordre en cap cas podrà ser d'una quantia tal que, aïlladament o en concurrència amb subvencions o ajudes atorgades per altres administracions o ens públics o privats, supere el cost de l'activitat que ha desenrotllat el beneficiari. En este cas, quan la subvenció principal siga la de la Generalitat Valenciana correspondrà el reintegrament de l'excés obtingut sobre el cost de l'activitat desenrotllada.
  
12. Incompatibilitat de la beca
  
El benefici d'esta beca és incompatible amb qualsevol altra de característiques semblants i també amb sous, salaris o altres contraprestacions que impliquen una vinculació contractual laboral o de prestació de serveis.
  
 El becari i / o les empreses col·laboradores comunicaran qualsevol possible causa d'incompatibilitat a la Direcció General d'Ensenyaments Universitaris i Investigació.
  
La concessió de la beca no establix cap relació contractual amb l'empresa col·laboradora, ni implica cap tipus de compromís per part d'esta en relació amb la posterior incorporació del becari a la plantilla.
  
13. Docència i formació
  
L'empresa que acull el becari té potestat per autoritzar-lo a incorporar-se a les seues activitats docents o de formació, i fins a un màxim de 60 hores lectives per any.
  
14. Interrupció
  
La directora general d'Ensenyaments Universitaris i Investigació, només concedirà la interrupció temporal del gaudiment de la beca en circumstàncies ocasionades per força major o per maternitat, i es podrà recuperar el període interromput, sempre que les disponibilitats pressupostàries ho permeten.
  
15. Substitucions
  
Les renúncies o les baixes produïdes entre els becaris dins dels quatre primers mesos de l'any podran ser cobertes amb l'adjudicació de les vacants per l'ordre de reserva establit prèviament per la Direcció General d'Ensenyaments Universitaris i Investigació en el moment de resolució d'esta convocatòria.
  
La Direcció General d'Ensenyaments Universitaris i Investigació resoldrà l'adjudicació de les substitucions, les quals tindran efecte l'1 de maig del 2000.
  
A efecte de la durada de la beca, i pel que fa a les substitucions, el període comprés entre l'1 de gener del 2000 i el 30 d'abril del 2000 és irrecuperable.
  
La renúncia a la beca comportarà la devolució de totes les quantitats rebudes pel citat concepte, si es produïx dins dels sis primers mesos de l'obtenció de la beca, llevat que l'empresa contracte el becari.
  
16. Responsabilitats
  
La Conselleria no assumix cap responsabilitat per l'actuació del becari, ni pels danys i els perjudicis que puguen sobrevindre, sempre que els dits danys o perjudicis siguen imputables a este.
  
17. Seguiment
  
El seguiment cientificotècnic de les ajudes concedides és competència de la directora general d'Ensenyaments Universitaris i Investigació, qui establirà els procediments adequats per al seguiment i podrà designar també els òrgans o les comissions que considere oportuns per realitzar-lo.
  
D'acord amb el que disposa l'article 47 de la Llei d'Hisenda Pública de la Generalitat Valenciana, procedirà el reintegrament de les quantitats percebudes i l'exigència dels interessos de demora des del moment del pagament de la subvenció en els casos següents:
  
a) Incompliment de l'obligació de justificació en els termes establits.
  
b) Obtindre la subvenció sense reunir les condicions que es requerixen.
  
c) Incompliment de la finalitat per la qual va ser concedida la subvenció
  
d) Incompliment de les condicions imposades als beneficiaris amb motiu de la concessió de la subvenció.
  
Quan, en l'exercici de les funcions d'inspecció o de control es deduïxen indicis de la incorrecta obtenció, gaudiment o destinació de la subvenció o ajuda percebuda, els agents encarregats de la realització podran acordar la retenció de les factures, documents equivalents o substitutius i de qualsevol document relatiu a les operacions en les que es manifesten els indicis.
  
18. Normes supletòries
  
En allò que no preveuen les presents bases s'ajustaran al que disposen les normes que són d'aplicació i, en especial, a les següents:
  
Llei 30/1992, de 26 de novembre, del Règim Jurídic de les Administracions Públiques i el Procediment Administratiu Comú, modificada parcialment per la Llei 4/1999, de 13 de gener.
  
El text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991.
  
La Llei de Pressupostos de la Generalitat Valenciana per a l'exercici a què corresponguen les ajudes.
  
Annex II
  
Bases de la convocatòria de beques per a la formació de personal de suport tècnic a la investigació en empreses de la Comunitat Valenciana
  
1. Finalitat de la convocatòria
  
L'objecte d'esta convocatòria és regular el procediment de concessió, en règim de publicitat, objectivitat i concurrència de beques per a la formació de personal qualificat de suport tècnic a les tasques d'investigació i desenrotllament que es duen a terme en empreses de la Comunitat Valenciana.
  
Les beques adreçades a titulats en formació professional (segon i tercer grau).
  
2. Sol·licituds
  
2.1 Les sol·licituds, dirigides a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València (46871). La presentació de les sol·licituds es podrà fer per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Els models dels impresos informatitzats i normalitzats s'obtindran en la Conselleria de Cultura, Educació i Ciència, i també en les oficines de la Confederació d'Organitzacions Empresarials de la Comunitat Valenciana (CIERVAL). La direcció d'Internet per obtindre el text de la convocatòria i els formularis de sol·licitud és:
  
http://www.cult.gva.es/dgeui/homepage.htm
  
Les sol·licituds per duplicat, d'acord amb l'imprès normalitzat, han d'incloure:
  
a) Títol que acredite el nivell acadèmic requerit en el punt 4. b), d'acord amb els perfils d'entrada als quals fa referència el punt 6 d'estes bases.
  
b) Certificat acadèmic complet on figuraran totes les qualificacions obtingudes i les dates, referit als diferents cursos i matèries que formen el segon grau de formació professional, el mòdul de nivell II o III, o el cicle formatiu de grau mitjà o superior, segons escaiga.
  
c) Currículum actualitzat de la persona sol·licitant (màxim 2 pàgines)
  
d) Còpia de contractes de treball, si procedix, relacionats amb el perfil sol·licitat.
  
e) Certificats o diplomes de formació ocupacional, si procedix, relacionats amb el perfil sol·licitat.
  
f) Certificats o diplomes de coneixements de llengües, si procedix.
  
g) Fotocòpia del NIF o de la targeta de resident.
  
h) Altres documents que es considere que són oportuns.
  
2.2 El termini de presentació de sol·licituds serà d'un mes des de l'entrada en vigor de la present ordre.
  
3. Esmena i millora de la sol·licitud
  
Si la sol·licitud no reunix els requisits exigits o la documentació presentada és incompleta, se citarà la persona interessada, perquè, en un termini de 10 dies, esmene la falta o hi adjunte els documents preceptius i s'indicarà que, si no ho fa, es considerarà que ha desistit de la petició, prèvia resolució en què es declare esta circumstància amb indicació dels fets produïts i de les normes que són d'aplicació.
  
4. Requisits dels sol·licitants
  
a) Ser ciutadà de la Unió Europea resident en la Comunitat Valenciana o estranger resident en la Comunitat Valenciana.
  
b) Tindre el títol de tècnic de Formació Professional de 2n grau, de Mòduls de nivell II o III, o de cicles formatius de grau mitjà o superior, en la branca o la família professional corresponent al perfil de beca sol·licitat, i haver obtingut el títol dins dels cinc anys immediatament anteriors a la data d'inici de la beca, o haver sigut beneficiari d'una beca de personal de suport tècnic a la investigació en qualsevol convocatòria de la Generalitat Valenciana.
  
5. Condicions
  
Cada persona interessada podrà sol·licitar fins a un màxim de tres perfils formatius per ordre de preferència.
  
Una vegada finalitzat el procés de selecció de becaris, i si han quedat perfils vacants, podran ser assignats als sol·licitants d'altres perfils que no han sigut adjudicataris de beca i que tenen els requisits de titulació del perfil vacant.
  
6. Perfils
  
Els perfils que són d'aplicació d'estes beques de suport tècnic, d'acord amb les empreses on es desenrotllarà el treball pràctic formatiu, són els que s'especifiquen tot seguit:
  
7. Durada de la beca
  
Les beques tindran una durada d'un any.
  
El període de gaudiment de la beca s'iniciarà a partir de l'1 de gener del 2000, una vegada resolta l'adjudicació
  
8. Dotació de la beca
  
La dotació de les beques serà de 110.000 pessetes brutes mensuals, lliurades al beneficiari per mensualitats anticipades i a les quals s'aplicaran les corresponents retencions d'acord amb la normativa vigent.
  
La Generalitat Valenciana abonarà 70.000 pessetes cada mes i es farà càrrec de les despeses de l'assegurança d'accidents corporals i d'assistència mèdica, i les empreses abonaran les 40.000 pessetes restants cada mes.
  
9. Termini de presentació de sol·licituds
  
El termini de presentació de sol·licituds serà d'un mes des de l'entrada en vigor de la present ordre.
  
10. Avaluació i selecció de candidats
  
L'avaluació de les sol·licituds es farà tenint en compte:
  
a) La nota mitjana de l'expedient acadèmic personal, en un percentatge del 50% de la puntuació total.
  
b) Altres mèrits curriculars del sol·licitant, relacionats amb el perfil sol·licitat, en un percentatge del 30% de la puntuació total. S'avaluarà: contractes de treball, cursos de formació ocupacional, cursos oficials d'idiomes o llengües, altres cursos complementaris.
  
c) Adequació del perfil de formació del sol·licitant a les característiques de l'activitat pràctica de formació, en un percentatge del 20% de la puntuació total.
  
La valoració d'este últim criteri es farà en col·laboració amb les empreses de destinació on es desenrotlle el treball pràctic de formació, per mitjà d'una entrevista als candidats preseleccionats segons la puntuació obtinguda en els apartats anteriors.
  
La directora general d'Ensenyaments Universitaris i Investigació establirà la selecció de candidats i les llistes de reserva, prèvia proposta d'una comissió mixta integrada per dos representants de la Direcció General d'Ensenyaments Universitaris i Investigació i dos representats de la Confederació d'Organitzacions Empresarials de la Comunitat Valenciana (CIERVAL.
  
11. Selecció i resolució
  
Una vegada finalitzat el procés d'avaluació, la concessió i denegació de les ajudes es realitzarà per resolució de la directora general d'Ensenyaments Universitaris i Investigació, per delegació del conseller. La resolució de la convocatòria es publicarà en el Diari Oficial de la Generalitat Valenciana.
  
La motivació de la resolució que s'adopte quedarà acreditada en l'expedient. La resolució es dictarà en el termini màxim de sis mesos, comptadors des de l'acabament del termini de presentació de sol·licituds.
  
En cas que no es dicte la resolució en este termini, s'entendran desestimades les sol·licituds.
  
12. Acceptació de la beca i obligacions del becari
  
El sol·licitant, si resulta becat, s'haurà de comprometre, per mitjà d'un document firmat, a complir totes les condicions generals que es deriven d'esta resolució, i les següents particulars:
  
a) Acceptar la beca en les condicions d'esta convocatòria, i també les normes que la Direcció General d'Ensenyaments Universitaris i Investigació puga establir per al seguiment d'este programa,
  
b) Incorporar-se a l'empresa i dedicar-se exclusivament i eficaçment al treball pràctic de formació proposat, d'acord amb les normes pròpies de l'empresa, s'entendrà que el fet de no incorporar-s'hi podrà ser considerat com a renúncia de la beca, llevat si gaudix de les interrupcions previstes en esta ordre.
  
c) Presentar a la Direcció General d'Ensenyaments Universitaris i Investigació, coincidint amb l'acabament de la beca, independentment de la causa que en motive l'acabament, una memòria en imprès normalitzat de tot el treball realitzat en el període global becat.
  
d) Demanar autorització a la Direcció General per efectuar qualsevol modificació que afecte el Pla de Treball inicialment plantejat o el desenrotllament de la beca i, que comptarà amb el vistiplau del representant legal de l'empresa.
  
No complir qualsevol d'estes obligacions sense justificació comportarà que la Conselleria inicie un expedient de revocació de la beca.
  
L'acceptació de les ajudes per part dels beneficiaris implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
Els beneficiaris estan obligats a realitzar l'activitat subvencionada en els termes de la resolució de concessió i a justificar la realització en els terminis establits.
  
En particular, els beneficiaris estan obligats a:
  
Realitzar l'activitat o adoptar el comportament que fonamenta la concessió de la subvenció.
  
Acreditar davant l'entitat que la concedix la realització de l'activitat o l'adopció del comportament, i també el compliment dels requisits i de les condicions que determinen la concessió o el gaudiment de l'ajuda.
  
La submissió de les actuacions de control financer que corresponen a la Intervenció General, en relació amb les subvencions i les ajudes concedides.
  
Comunicar a l'entitat que la concedix l'obtenció de subvencions o d'ajudes per a la mateixa finalitat, procedents de qualsevol administració o ens públic.
  
Fer constar en les memòries anuals que es redacten, i també en els treballs realitzats, el patrocini de la Conselleria de Cultura, Educació i Ciència.
  
Qualsevol alteració tant de les condicions tingudes en compte per a la concessió d'estes ajudes, com dels requisits i de les condicions establits en esta ordre i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió.
  
L'import de les ajudes o de les subvencions regulades en esta ordre en cap cas podrà ser d'una quantia tal que, aïlladament o en concurrència amb subvencions o ajudes atorgades per altres administracions o ens públics o privats, supere el cost de l'activitat que ha de desenrotllar el beneficiari. En este cas, quan la subvenció principal siga la de la Generalitat Valenciana correspondrà el reintegrament de l'excés obtingut sobre el cost de l'activitat desenrotllada.
  
13. Incompatibilitat de la beca
  
El benefici d'esta beca és incompatible amb qualsevol altra de característiques semblants i també amb sous i salaris o altres contraprestacions que impliquen una vinculació contractual de caràcter laboral o de servicis professionals.
  
El becari i / o les empreses hauran de comunicar qualsevol possible causa d'incompatibilitat a la Direcció General d'Ensenyaments Universitaris i Investigació.
  
La concessió de la beca no establix cap relació contractual ni estatutària amb l'empresa, ni implica cap tipus de compromís per la part d'esta en relació amb la posterior incorporació del becari a la plantilla.
  
14. Interrupció
  
La directora general d'Ensenyaments Universitaris i Investigació només podrà concedir la interrupció temporal del gaudiment de la beca en circumstàncies ocasionades per força major o per maternitat, i es podrà recuperar el període interromput, sempre que les disponibilitats pressupostàries ho permeten.
  
15. Substitucions
  
Les renúncies o les baixes que es puguen produir entre els becaris, dins del quatre primers mesos de l'any, es podran cobrir amb l'adjudicació de les beques a les persones sol·licitants per l'ordre de reserva establit prèviament per la Direcció General d'Ensenyaments Universitaris i Investigació en el moment de la resolució d'esta convocatòria.
  
La Direcció General d'Ensenyaments Universitaris i Investigació resoldrà l'adjudicació de les substitucions, que tindran efecte a partir de l'1 de maig del 2000.
  
A efecte de la durada de la beca, i pel que fa a les substitucions, el període comprés entre l'1 de gener del 2000 i el 30 d'abril del 2000, és irrecuperable.
  
La renúncia a la beca quan es produïx dins dels sis primers mesos de l'obtenció comportarà l'obligació de tornar totes les quantitats rebudes pel citat concepte, llevat que l'empresa contracte el becari.
  
16. Responsabilitats
  
La Conselleria no assumix cap responsabilitat per l'actuació del becari ni pels danys i els perjudicis que puguen sobrevindre, sempre que els citats danys o perjudicis siguen imputables a este.
  
17. Seguiment
  
El seguiment cientificotècnic de les ajudes concedides és competència de la directora general d'Ensenyaments Universitaris i Investigació, la qual establirà els procediments adequats per a allò i podrà designar també els òrgans o les comissions que considere oportuns per realitzar-lo.
  
D'acord amb el que disposa l'article 47 de la Llei d'Hisenda Pública de la Generalitat Valenciana, procedirà el reintegrament de les quantitats percebudes i l'exigència dels interessos de demora des del moment del pagament de la subvenció en els casos següents:
  
a) Incompliment de l'obligació de justificació en els termes establits.
  
b) Obtenció de la subvenció sense reunir les condicions que es requerixen.
  
c) Incompliment de la finalitat per a la qual va ser concedida la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
Quan, en l'exercici de les funcions d'inspecció o de control es deduïxen indicis de la incorrecta obtenció, gaudiment o destinació de la subvenció o ajuda rebuda, els agents encarregats de la realització podran acordar la retenció de les factures, documents equivalents o substitutius i de qualsevol document relatiu a les operacions en què es manifesten estos indicis.
  
18. Normes supletòries
  
En allò que no preveuen les presents bases s'estarà al que disposen les normes que són d'aplicació i, especialment, les següents:
  
La Llei 30/1992, de 26 de novembre, del Règim Jurídic de les Administracions Públiques i el Procediment Administratiu Comú, modificada parcialment per la Llei 4/1999, de 13 gener.
  
El text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.